Indhold

# TALVÆRDI

Konverterer strengrepræsentationen af et tal til en sprogindstillings-uafhængig numerisk værdi.

Denne funktion er tilgængelig siden LibreOffice 4.1.

Inputteksten kan være i et sprogafhængigt eller andet skræddersyet format.

Output-tallet er formateret som en gyldig flydende komma-værdi og vises med den aktuelle celles talformat.

Se hjælpesiden Tal / Formater og få mere at vide om at ændre talformat i en celle.

### Syntaks

TALVÆRDI(Tekst[; Decimaltegn[; Gruppeskilletegn])

Tekst er en streng, der indeholder det tal, der skal konverteres.

Decimaltegn er et enkeltegn, der angiver decimaltegnet i Teksten. Det kan udelades, hvis Teksten ikke indeholder nogen decimaltegn eller gruppeskilletegn.

Gruppeskilletegn er en streng, der angiver gruppeskilletegnet i Teksten. Det kan udelades, hvis Teksten ikke indeholder nogen gruppeskilletegn. Decimaltegnet bør ikke være blandt Gruppeskilletegn.

### Eksempler

=TALVÆRDI("1,234,567.89"; "."; ".") returnerer 1234567,89 (for sprogindstillingen da-DK). Funktionen fjerner to gruppeskilletegn og ændrer punktummet til et komma.

=TALVÆRDI("123·4"; "·") returnerer 123,4 (for sprogindstillingen da-DK). Funktionen ændrer decimaltegnet fra et "·" til et komma. Der er ikke brugt gruppeskilletegn i det opgivne tal, og derfor udelades argumentet Gruppeskilletegn.

=TALVÆRDI("123e12") returnerer 1,23E+14 (for sprogindstillingen da-DK). Der er ikke brugt decimaltegn eller gruppeskilletegn i det opgivne tal og derfor udelades argumenterne Decimaltegn og Gruppeskilletegn.

=TALVÆRDI("1#!234#!567"; "."; "#!") returnerers 1234567 (for sprogindstillingen da-DK). Bemærk, at gruppeskilletegnet i dette tilfælde er angivet som streng med to tegn.

Relaterede emner

Wiki-side for funktionen TALVÆRDI (på engelsk: NUMBERVALUE).

VÆRDI (på engelsk: VALUE)