Indhold

# Tilpas

Sætter formateringsindstillingerne for sorterede og usorterede lister. Hvis du vil, kan du anvende formatering på individuelle niveauer i listehierarkiet.

For at tilgå denne kommando...

Vælg Formatér ▸ Punktopstilling. Åbn (fanebladet) Tilpas.

Åbn Typografier ▸ Præsentationstypografier, åbn kontekstmenuen for en dispositionstypografi og vælg Ny/Redigér typografi.

Åbn Typografier ▸ Listetypografier, åbn kontekstmenuen for en typografi og vælg Ny/Redigér typografi.

Vælg det niveau, du vil ændre, og angiv så den formatering, du vil bruge.

## Niveau

Vælg de niveauer, som du vil definere formateringsindstillingerne for. Det valgte niveau er fremhævet i forhåndsvisningen.

## Nummerering

### Nummer

Vælg et nummereringsskema til de valgte niveauer.

Markering | Beskrivelse
--- | ---
1, 2, 3, ... | Arabertal
A, B, C, ... | Alfabetisk nummerering med store bogstaver A-Z Efter punkt 26 fortsætter nummerering med AA, AB, AC, ...
a, b, c, ... | Alfabetisk nummerering med små bogstaver a-z Efter punkt 26 fortsætter nummerering med aa, ab, ac, ...
I, II, III, ... | Romertal (store bogstaver)
i, ii, iii, ... | Romertal (små bogstaver)
1., 2., 3., … | Ordenstal
En, to, tre… | Grundtal
A,... AA,... AAA,... | Alfabetisk nummerering med store bogstaver A-Z Efter punkt 26 fortsætter nummerering med AA, BB, CC, ...
a,... aa,... aaa,... | Alfabetisk nummerering med små bogstaver a-z Efter punkt 26 fortsætter nummerering med aa, bb, cc, ...

Punkttegn

Tilføjer et punkttegn til begyndelsen af en linje. Vælg denne indstilling, brug rullemenuen Tegntypografi til at vælge punkttegnstypografien og tryk derefter på knappen Vælg for at åbne dialogen Specialtegn, hvor du vælger punkttegnet.

Punkttegnene ændres til at passe til den aktuelle liniehøjde. Hvis du vil, kan du definere et tegnformat, der bruger en anden skriftstørrelse til punkttegnene.

Grafik | Viser et billede til punkttegnet. Vælg denne indstilling, og klik så på Vælg for at angive den billedfil, som du vil bruge. Billedet bliver indlejret i dokumentet.
Kædet grafik | Viser et billede til punkttegnet. Vælg denne indstilling, og klik så på Vælg for at angive den billedfil, som du vil bruge. Billedet bliver indsat som en kæde til billedfilen.
Ingen | Anvender ikke et nummereringsskema.

De følgende felters tilgængelighed afhænger af det nummereringsskema, du vælger i feltet Niveauer.

### Begynd med

Skriv et ny starttal for det aktuelle niveau.

### Tegntypografi

Vælg det Tegntypografi, du vil bruge på en sorteret liste. For at oprette eller redigere en Tegntypografi, åbner du vinduet Typografier, klikker på ikonet Tegntypogtafier, højreklikker på en typografi og vælger så Ny.

### Vis sub-niveauer

Indtast antaller af tidligere niveauer, der skal medtages i dispositionsformatet. Hvis du for eksempel taster "2" og det foregående niveau bruger nummereringsskemaet "A, B, C...", bliver det aktuelle niveaus nummereringsskema: "A.1".

### Før

Indtast det tegn eller den tekst, der skal vises foran tallet på listen.

### Efter

Skriv et tegn eller den tekst, der skal vises efter tallet på listen. Hvis du vil oprette en sorteret liste, der bruger typografien "1.)", skriver du ".)" i dette felt.

### Farve Farve

Vælg en farve til det aktuelle nummereringsskema.

### Relativ størrelse Relativ størrelse

Indtast den størrelse, som du vil ændre punkttegnets størrelse med i forhold til skrifttypens højde i det aktuelle afsnit.

## Indstillinger for grafik:

### Grafik

Marker grafikken eller find den grafikfil, som du vil bruge som et punkttegn.

### Bredde

Indtast en bredde på grafikken.

### Højde

Indtast en højde for grafikken

### Bevar størrelsesforhold

Bevarer grafikkens størrelsesforhold.

### Justering

Vælg justeringsindstillingen for grafikken

## Alle niveauer

Indstil nummereringsindstillingerne for alle niveauer.

### Efterfølgende nummerering

Tæller nummereringen en op, for hvert niveau man går ned i listehierarkiet.