Indhold

# LibreOffice Basic-makroer

Åbner en dialog til administration af makroer.

For at tilgå denne kommando...

Vælg Funktioner ▸ Makroer ▸ Administrér makroer ▸ Basic, eller tryk Option Alt+F11 (hvis ikke tildelt anden funktion af dit system).

## Makronavn

Viser navnet på den valgte makro. For at oprette eller at ændre navnet på en makro, indtast et navn her.

## Makro fra / Gem makro i

Opremser de biblioteker og moduler, hvor du kan åbne eller gemme dine makroer. For at gemme en makro sammen med et bestemt dokument, åbn dokumentet og derefter denne dialog.

## Udfør / Gem

Kører eller gemmer den aktuelle makro.

## Tildel

Åbner dialogen Tilpas, hvor den valgte makro kan tildeles en menukommando, en værktøjslinje eller en hændelse.

## Redigér

Starter LibreOffice Basic-editoren og åbner den valgte makro eller dialog til redigering.

## Ny / Slet

Opretter en ny makro, opretter et nyt modul eller sletter den valgte makro eller valgte modul.

For at oprette en ny makro i dit dokument vælger du modulet "Standard" på listen Makro fra og klikker så på Ny.

For at oprette et nyt modul i et bibliotek under Mine makroer vælger du det rette bibliotek og trykker på Ny. LibreOffice Basic-redigeringen åbnes.

For at slette en makro eller et modul, markerer du de(n/t) og klikker så på Slet.

## Nyt bibliotek

Gemmer den optagede makro i et nyt bibliotek.

## Nyt modul

Gemmer den optagede makro i et nyt modul.

## Administrér

Åbner dialogen Makroadministration, hvor du kan tilføje, redigere eller slette eksisterende makromoduler, dialoger og biblioteker.

Relaterede emner

Tildeling af scripter i LibreOffice

Optagelse af en makro