Indhold

# Tilføjelse af overskriftsnumre til billedtekster

Du kan inkludere overskriftsnumre i billedtekster.

Sørg for at dit dokument har overskrifter. Du kan bruge de forhåndsdefinerede "Overskrift [1-10]" afsnitstypografier. Du skal også tildele et nummereringsskema til overskrifts-afsnitstypografier. Brug Funktioner ▸ Overskriftsnummerering.

1. Marker objektet, som skal have billedtekst.

2. Vælg Indsæt ▸ Billedtekst.

3. Vælg en billedteksttype fra Kategori-feltet og vælg et nummereringsskema i Nummerering-feltet. Du kan skrive en valgfri tekst til billedteksten i feltet Billedtekst.

4. Klik på Indstillinger.

5. I feltet Op til niveau vælger du dispositionsniveauet for det overskriftsnummer, som skal vises før billedtekstnummeret.

6. I feltet Skilletegn skriver du det tegn, som skal stå mellem overskriftsnummeret (-numrene) og billetekstnummeret. Klik derefter OK.

7. Klik OK i dialogen Billedtekst.

Hvis billedteksten allerede er sat ind i dokumentet, så højreklik på billedtekst-nummeret, vælg Redigér felter og skriv værdier for Op til niveau og Skilletegn.

LibreOffice kan automatisk tilføje en billedtekst, når du indsætter et objekt, en grafik eller en tabel. Vælg LibreOffice ▸ Indstillinger Funktioner ▸ Indstillinger ▸ LibreOffice Writer ▸ Automatisk billedtekst.

Relaterede emner

Bruge billedtekster

Dialogen Automatisk billedtekst

Nummerering af overskrifter