Indhold

# Hældning og hjørneradius

Hælder det markerede objekt, eller runder hjørnerne af en rektangulær objekt.

For at tilgå denne kommando...

Vælg Formatér ▸ Tekstfelt og figur ▸ Objekt ▸ Placering og størrelse ▸ (fanebladet) Hældning og hjørneradius .

## Hjørneradius

Du kan kun afrunde hjørnerne af et rektangulært objekt.

### Radius

Indtast radius på cirklen, som du vil bruge til at afrunde hjørnerne.

Egenskaben radius er tilgængelig for tekstfelter, ældre rektangler og kvadrater. Ældre rektangler og kvadrater er tilgængelige, når den tilsvarende værktøjslinje vises med Vis ▸ Værktøjslinjer ▸ Ældre rektangler.

## Hældning

Hælder det markerede objekt langs en akse som du angiver.

### Vinkel

Angiv vinklen for den skrå akse. Den skrå vinkel er relateret til, hvor meget et objekt skråner eller hælder fra sin normale lodrette placering.

Tekstfelter kan ikke skråtstilles. Der ses bort fra værdier angivet i skalafeltet.

## Kontrolpunkter 1 og 2

Nogle figurer har et særligt håndtag, som du kan trække i for at ændre figurens egenskaber. Markøren ændres til et håndsymbol over disse særlige håndtag. Kontrolpunkterne henviser til disse håndtags placering med x- og y-koordinater. Når objektet ikke har noget håndtag, er værdierne i disse felter nul. Når figuren har ét kontrolpunkt, er det andet kontrolpunkts kordinater nul.

Indtast en værdi for at indstille objektets kontrolpunkters x- og y-koordinater.