Indhold

# Brug af værktøjet Delsammentællinger

Calc tilbyder værktøjet Delsammentællinger som et mere omfattende alternativ til funktionen SUBTOTAL. I modsætning til SUBTOTAL, som kun virker på en enkelt matrix, kan værktøjet Delsammentællinger oprette delsammentællinger (subtotaler) på op til tre matricer, der er arrangerede i navngivne kolonner. Det grupperer også delsammentællingerne efter kategori og sorterer dem automatisk, sådan at det ikke bliver nødvendigt at anvende Autofiltre og filterkategorier manuelt.

For at tilgå denne kommando...

Vælg Data ▸ Delsammentællinger.

## Brug af værktøjet Delsammentællinger

At indsætte værdier for delsammentællinger i et regneark:

1. Vælg celleområdet til de delsammentællinger, du vil beregne, og husk at tage dem med i kolonneoverskriften. Alternativt klikker du på en enkelt celle inden for dine data for at lade Calc identificere området automatisk.

2. Vælg Data ▸ Delsammentællinger for at åbne dialogen Delsammentællinger.

3. I rullelisten Grupper efter på siden Første gruppe vælger du en kolonne efter dets etiket. Indførsler i celleområdet fra trin 1 bliver grupperet og sorteret af matchende værdier i denne kolonne.

4. I feltet Beregn delsammentællinger for på siden Første gruppe, vælger du en kolonne, der indeholder værdier, der skal sammentælles. Hvis du senere ændrer værdierne i denne kolonne, genberegner Calc automatisk delsammentællingerne.

5. I feltet Brug funktionpå siden Første gruppe vælger du en funktion til at beregne delsammentællingerne for den kolonne, du valgte i trin 4.

6. Gentag trin 4 og 5 for at oprette delsammentællinger for andre kolonner, på siden Første Gruppe.

7. Du kan oprette to kategorier af delsammentællinger mere ved at bruge siderne Anden gruppe og Tredje gruppe og gentage trinnene 3 til 6. Hvis du ikke vil tilføje flere grupper, sætter du bare gruppelisten for hver side til "- ingen -".

8. Klik på OK. Calc tilføjer rækker til delsammentælling og overordnede sammentælling, til dit celleområde.

## Disposition for delsammentælling

Når du bruger værktøjet Delsammentællinger, indsætter Calc en disposition til venstre for kolonnen med rækketallene. Denne disposition repræsenterer dine delsammentællingers hierarkiske struktur, og kan bruges til at skjule eller vise data på forskellige niveauer i hierarkiet ved hjælp af de nummererede kolonne-indikatorer øverst i dispositionen eller gruppeindikatorerne, der kendetegnes med plus (+) og minus (-) tegn.

Denne funktionalitet er nyttig, hvis du har mange delsammentællinger, du kan simpelthen skjule detaljer på lavt niveau, såsom individuelle poster, for at fremstille et sammendrag på højt niveau af dine data.

For at slå dispositioner fra, vælger du Data ▸ Gruppe og disposition ▸ Fjern disposition. For at genindføre dem vælger du Data ▸ Autodisposition.

Relaterede emner

Delsammentællinger